
Д О К Л А Д Н А     З А П И С К А

ОТ  ДИМИТЪР НИКОЛОВ НИКОЛОВ -
КМЕТ НА ОБЩИНА БУРГАС

ОТНОСНО: Предоставяне на общинска земя на основание §27, ал.2, от Преходните и заключителни разпоредби към Закона за изменение и допълнение на Закона за собствеността и ползването на земеделските земи, с оглед постановяване решение на Общинската служба „Земеделие“- Бургас, за обезщетяване на юридически и физически лица в землището на с. Братово, община Бургас.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило мотивирано предложение с вх. № 24-00-480/ 26.02.2024 г. от Началника на Общинска служба „Земеделие“- гр. Бургас, по чл.45ж, ал.1 от ППЗСПЗЗ,  до Общински съвет – Бургас, чрез Кмета на общината с искане за предоставяне на земеделска земя, собственост на Община Бургас, за извършване на обезщетения в землищата на с. Братово и с. Равнец в полза на „Теневи“ ООД, И. С. Т., Е. С. Т., С. И. Т. и Н. С. Г..
Цитираните лица са собственици на земеделски земи, засегнати от измененията на КККР на с. Братово и с. Равнец, община Бургас, във връзка с отразяване на явна фактическа грешка в КК на землищата- нанасяне на пътища от републиканската пътна мрежа, собственост на Държавата чрез Министерство на транспорта.
Към преписката са приложени Заповеди за изменение на КККР на землище с. Братово с №№ 18-1764/18.02.2019 г. и  КД-14-107/25.08.2020 г., и Заповед № КД-14-113/02.09.2020 г. за изменение на КККР на землище с. Равнец, община Бургас, издадени от Изпълнителния Директор на АГКК.
	След запознаване с преписката и извършени проверки по нея се установи, че в приложените Решения за право на обезщетение на „Теневи“ ООД, по Заповеди №№ 18-1764/18.02.2019 г. и  КД-14-107/25.08.2020 г. за землище с. Братово са допуснати грешки в определяне на стойността на дължимото обезщетение. 
	ОС „Земеделие“- Бургас е уведомена да отстрани неточностите и предвид нанасянето на обекти, които не са общинска собственост, да удостовери наличие или липса на земи от Държавния поземлен фонд (ДПФ) в землищата с. Братово и                 с. Равнец, община Бургас, в изпълнение на изискването чл.10б, ал.2 от ЗСПЗЗ. 
	Съгласно тази разпоредба, обезщетяването се извършва със земи от общинския поземлен фонд- когато земите, върху които собствеността не може да се възстанови са застроени с обекти, които са общинска собственост и със земи от държавния поземлен фонд - в останалите случаи. Единствено, когато в землището няма земи от държавния поземлен фонд, собствениците се обезщетяват със земи от общинския поземлен фонд, съгласно чл.10б, ал.6 от ЗСПЗЗ.
С писмо вх. № 24-00-1855/25.07.2024 г. на Началника на ОСЗ – Бургас, са предоставени решения №№ 6237-1 и 6233-1 от 09.05.2024 г., за изменение на Решения №№ 6237/12.12.2023 г. и 6233/23.10.2023 г.  и  Решения 6237-2 и 6233-2 от 30.05.2024 г. за изменение на Решения №№ 6237/29.01.2024 г. и 6233/18.12.2023 г. за обезщетяване на „Теневи“ ООД и е удостоверено, че за землище с. Братово, община Бургас няма земи от ДПФ. 
Тъй като за землище с. Равнец няма изразено становище, е изпратено ново запитване до ОС „Земеделие“ – Бургас, за което към настоящият момент не е постъпил отговор.
След проверка на представената документация и служебно извършени справки се установява следната фактическа обстановка:
Със Заповед № 18-1764/18.02.2019 г., на Изпълнителния Директор на АГКК, е одобрено изменение на КККР на с. Братово, като общата засегната площ на „Теневи“ ООД е 0,599 дка, земеделска земя, III категория;
Със Заповед № КД-14-107/25.08.2020 г., на Изпълнителния Директор на АГКК, е одобрено изменение на КККР на с. Братово, както следва: 
- „Теневи“ ООД - засегната площ в размер на 2,244 дка, III категория и 0,867
дка, IV категория;
- И. С. Т. – обща засегната площ в размер на 0,528 дка, III категория;
- Е. А. Т. – засегната площ в размер на 0,194 дка, III категория;
- С. И. Т. – обща засегната площ в размер на 0,925 дка, III категория;
- Н. С. Г. – засегната площ в размер на 0,518 дка, III категория;
Във връзка с влезлите в сила заповеди, ОСЗ – Бургас е издала решения по чл.19, ал.4, т.1 от ЗСПЗЗ и чл.19, ал.8 от ППЗСПЗЗ, за определяне право на обезщетение на собствениците по реда на чл. 10б, ал.1 от ЗСПЗЗ във връзка с процедираното изменение на КККР на с. Братово, община Бургас, както следва:
- Решения №№ 6237/12.12.2023 г.,  6237/29.01.2024 г. 6237-1/09.05.2024 г. 6237-2/30.05.2024 г. с което определя на „Теневи“ ООД обезщетение за 0,599 дка на обща стойност 735 лв., по Заповед № КД-14-107/2020 г. на АГКК.
- Решения №№ 6233/23.10.2023, 6233/18.12.2023, 6233-1/09.05.2024 г. и 6233-2/30.05.2024 г. с което определя на „Теневи“ ООД обезщетение за 2,244 дка на обща стойност 3580 лв., по Заповед № РД-46-169/202019 г. на АГКК.
- Решения №№ 6231/24.10.2023 г. и 6231/18.12.2023 г. с които определя на И. С. Т. обезщетение за 0,528 дка на обща стойност 647 лв.
- Решения №№ 6230/23.10.2023 г. и 6230/18.12.2023 г. с които определя на Е. А. Т. обезщетение за 0,194 дка, III категория, на стойност 238 лв.
- Решения №№ 6232/24.10.2023 г. и 6232/18.12.2023 г. с които определя на С. И. Т. обезщетение за 0,925 дка, III категория, на обща стойност 1133 лв.
- Решения №№ 6236Б/12.12.2023 г. и 6236Б/29.01.2024 г.  с които определя на 
Н. С. Г. обезщетение за 0,518 дка, III категория, на обща стойност 634 лв.
Стойностите на обезщетенията са определени съгласно Протокол за формиране на средни цени лв./дка по категории за землище с. Братово, изготвен от Поземлена комисия- Бургас, видно от който средната цена за III категория земя, е 1225 лв./дка., а за IV категория  е 959 лв./дка.
С цитираното писмо, предвид условията на чл. 72 от Закона за наследството, ОСЗ – Бургас предлага „Теневи“ ООД, И. С. Т., Е. С. Т., С. И. Т. и Н. С. Г. да бъдат обезщетени в един общ имот, на стойност 6966 лв., като искането е за предоставяне на част от ПИ с идентификатор 06152.4.18 по КККР на с. Братово, целият с площ 14.554 дка и начин на трайно ползване: Нива, III категория.
Преценката на това кои земи от общинския фонд да се предоставят за обезщетение на лицата по § 27, ал. 2, т. 2 и 3 от ПЗР към ЗИД на ЗСПЗЗ като акт на разпореждане с общинско имущество е в оперативната самостоятелност на Общинския съвет и е въпрос на целесъобразност. В съответствие с § 27, ал. 2 от ПЗР на ЗИД на ЗСПЗЗ, общинският съвет предоставя земи от общинския поземлен фонд при спазване на процедурата по чл. 45ж, ал. 1 от ППЗСПЗЗ. Тази разпоредба във всичките й редакции не предвижда право на обезщетение с конкретен, посочен имот. Съвместният прочит на чл. 19, ал. 11 от ППЗСПЗЗ и чл. 45ж, ал. 1 от ППЗСПЗЗ сочи, че когато Общинската служба по земеделие прави искане за предоставяне на имоти за обезщетяване със земеделска земя на бивши собственици, това искане не може да касае конкретен имот, освен в случаите на признато право на възстановяване в стари реални съществуващи или възстановими граници.
Предвид гореизложеното, съобразявайки се с действащото законодателство и вземайки предвид наличните земи от остатъчния общински фонд в землището на      с. Братово, обезщетението може да бъде извършено с част от ПИ с идентификатор 06152.5.104, съответстващ на имот № 000069 по недействаща КВС на землището. 
	Същият е в категорията остатъчен общински фонд предаден на общината с Протоколно решение № 3/17.10.2008 г. за землище с. Братово, одобрено със Заповед № РД-11-103/05.11.2008 г. на Директора на ОД ”Земеделие” – Бургас.
	За имота е съставен Акт № 4572/28.03.2007 г. за ПОС.
Изготвен е служебен проект за изменение на КККР на с. Братово, община Бургас, като от ПИ с идентификатор 06152.5.104, целият с площ 20,138 дка и с начин на трайно ползване: Пасище, IV категория е обособен самостоятелен ПИ с идентификатор 06152.5.117, с площ 7,264 дка, съобразно средната цена в размер на 959 лв/дка. и отговарящ на общата стойност на определеното обезщетение на лицата, в размер на 6 966 лв.
Предвид изложеното и на основание правомощията ми по чл.73, ал.1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, §27, ал. 2, от Преходните и заключителни разпоредби към Закона за изменение и допълнение на Закона за собствеността и ползването на земеделските земи, чл. 45ж, ал. 2 от ППЗСПЗЗ, да приеме следното

Р  Е  Ш  Е  Н  И  Е :

Дава съгласие ПИ с идентификатор 06152.5.117 по КККР на с. Братово, община Бургас, местност „Крушака“, с площ 7,264 дка и с начин на трайно ползване: Пасище, IV категория, при съседи: 06152.8.94, 06152.5.116, 06152.5.98 и 06152.5.118, образуван от ПИ с идентификатор 06152.5.104, целият с площ 20,138 дка, да бъде предоставен на Общинска служба „Земеделие“-Бургас, за постановяване на решения за обезщетяване със земеделска земя, в полза на „Теневи“ ООД, И. С. Т., Е.С. Т., С. И. Т. и Н. С. Г..

Приложения: 1.Искане с вх. 24-00-480/ 26.02.2024 г. от ОСЗ- Бургас; 
                         2. Решения №№ 6237/12.12.2023 г.,  6237/29.01.2024 г. 6237-1/ 09.05.2024 г. 6237-2/30.05.2024 г. на ОСЗ – Бургас, за „Теневи“ ООД;
                         3. Решения №№ 6233/23.10.2023, 6233/18.12.2023, 6233-1/09.05.2024 г. и 6233-2/30.05.2024 г. на ОСЗ – Бургас, за „Теневи“ ООД;
                         4. Решения №№ 6231/24.10.2023 г. и 6231/18.12.2023 г. на ОСЗ – Бургас, за И. С. Т.;
                         5. Решения №№ 6230/23.10.2023 г. и 6230/18.12.2023 г. на ОСЗ – Бургас, за Е. С. Т.;
                         6. Решения №№ 6232/24.10.2023 г. и 6232/18.12.2023 г. на ОСЗ – Бургас, за С. И. Т.;
                         7. Решения №№ 6236Б/12.12.2023 г. и 6236Б/29.01.2024 г.   на ОСЗ – Бургас, Н. С. Г.;
                         8. Писмо вх. № 24-00-1855/25.07.2024 г. от ОСЗ – Бургас;
   9. Писмо изх. № 04-00-304/1/28.10.2024 г.;
                        10. Скица № 15-1194296/22.11.2024 г. на АГКК; 
		  11. Акт № 4572/28.03.2007 г. за ПОС; 
                        12. Протокол за формиране на средни цени лв./дка по категории в землище с. Братово;         

